Αργύρης Φιλιππίδης

Ο Αργύρης Φιλιππίδης (1925 – 2 Απριλίου 2012), του Φίλιππου, ήταν Έλληνας αρχιτέκτονας και πολιτικός. Διατέλεσε βουλευτής με την Ένωση Κέντρου-Νέες Δυνάμεις και αργότερα με τη Νέα Δημοκρατία. Ήταν ένας από τους ιδρυτές της Πανελλήνιας Αρχιτεκτονικής Εταιρείας.

 Βιογραφία 
Γεννήθηκε το 1925. Καταγόταν από τις Μηλιές Μαγνησίας, ήταν γιος του οφθαλμιάτρου Φίλιππου Φιλιππίδη και εγγονός του πρώην βουλευτή και δημάρχου Μηλεών Αργυρίου Φιλιππίδη.Έφυγε από τη ζωή ο αρχιτέκτονας και πολιτικός Αργύρης Φιλιππίδης, e-thessalia.gr, 3-4-2012, ανάκτηση 3-7-2015. Ο Φιλιππίδης σπούδασε Αρχιτεκτονική στο ΕΜΠ και ήταν, μεταξύ άλλων, διευθυντής στον νεοσύστατο ΟΣΚ. Συνέβαλε ως αρχιτέκτονας στην προστασία του φυσικού και δομημένου περιβάλλοντος του Πηλίου.«Έφυγε» ο πρώην βουλευτής Μαγνησίας Αργύρης Φιλιππίδης , trikalanews.gr, 3-4-2012, ανάκτηση 3-7-2015. Σχεδίασε πολλά κτήρια στη Μαγνησία, όπως τη Βιβλιοθήκη Κυριαζή στο Βόλο, την οποία φρόντισε να εμπλουτίσει, το σπίτι του Κίτσου Μακρή και το Λαογραφικό Μουσείο στις Μηλιές του Πηλίου. Επίσης, πρωτοστάτησε στην επανέναρξη των δρομολογίων της Σιδηροδρομικής Γραμμής Λεχωνίων-Μηλεών.

Ήταν υποψήφιος δήμαρχος Βόλου στις δημοτικές εκλογές του 1964 με την Κίνηση Δημοκρατικής Ανασυγκροτήσεως, χωρίς μεν να εκλεγεί, ωστόσο καταλαμβάνοντας θέση δημοτικού συμβούλου).Γεώργιος Σούρλας, Οι πολιτικοί της Μαγνησίας: ιστορική αναδρομή, Σελίδα 320. Μετά τη Μεταπολίτευση επανεξελέγη δημοτικός σύμβουλος το 1974-75 και το 1986-89, με το Δημοτικό Λαϊκό Κίνημα.

Εξελέγη βουλευτής Μαγνησίας αρχικά το 1974, συγκεντρώνοντας 6.946 σταυρούς προτίμησης με την Ένωση Κέντρου-Νέες Δυνάμεις. Μετά την ΕΔΗΚ ήταν ένας από τους ιδρυτές του ΚΟΔΗΣΟ. Ο Φιλιππίδης επανεξελέγη βουλευτής με τη Νέα Δημοκρατία στις Εκλογές του 1985. Συγκεκριμένα, στις 2 Δεκεμβρίου 1985 κατέλαβε την έδρα του βουλευτή του ΠΑΣΟΚ Γεώργιου Δοξόπουλου, λόγω έκπτωσης του τελευταίου από το βουλευτικό αξίωμα.Κοινοβουλευτική θητεία του Γεωργίου-Λαζάρου Δοξόπουλου, ιστότοπος της Βουλής των Ελλήνων.

Πέθανε στην Αθήνα τον Απρίλιο του 2012 και κηδεύτηκε εκεί.Πέθανε ο τ. βουλευτής Αργύρης Φιλιππίδης, thessalianews.gr, 3-4-2012, ανάκτηση 3-7-2015. Ήταν παντρεμένος με τη Λένα Χατζηαργύρη και απέκτησαν 3 γιους.

 Παραπομπές 

 Πηγές 


Κατηγορία:Έλληνες αρχιτέκτονες
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Μαγνησίας
Κατηγορία:Απόφοιτοι του Εθνικού Μετσόβιου Πολυτεχνείου